รัฐบาลไทย-ข่าวทำเนียบรัฐบาล-กระทรวงเกษตรฯ เร่งพัฒนาเกษตรไทยสู่ยุค 4.0 เตรียมจัดงานวันเกษตรแห่งชาติ ประจำปี 2561
วันศุกร์ที่ 19 มกราคม 2561
กระทรวงเกษตรฯ เร่งพัฒนาเกษตรไทยสู่ยุค 4.0 เตรียมจัดงานวันเกษตรแห่งชาติ ประจําปี 2561
กระทรวงเกษตรฯ เร่งพัฒนาเกษตรไทยสู่ยุค 4.0 เตรียมจัดงานวันเกษตรแห่งชาติ ประจําปี 2561 ระดม 22 หน่วยงานในสังกัด นํานวัตกรรมด้านการเกษตรจัดแสดง เชื่อมโยงศาสตร์พระราชาสู่แนวทางพัฒนาเกษตรกรไทย หวังยกระดับคุณภาพชีวิต
นายธนิตย์ เอนกวิทย์ รองปลัดกระทรวงเกษตรและสหกรณ์ เปิดเผยภายหลังการแถลงข่าวการจัดงานวันเกษตรแห่งชาติ ว่า กระทรวงเกษตรและสหกรณ์ ร่วมกับ มหาวิทยาลัยเกษตรศาสตร์ เตรียมจัดงานวันเกษตรแห่งชาติ ภายใต้แนวคิด“ศาสตร์พระราชา พัฒนาเกษตรไทย4.0”ระหว่างวันที่26มกราคม -3กุมภาพันธ์2561ณ มหาวิทยาลัยเกษตรศาสตร์ บางเขน เพื่อน้อมรําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ในหลวงรัชกาลที่9และเป็นช่องทางให้หน่วยงานภาครัฐ ภาคเอกชน สถาบันการศึกษา นักวิชาการ นักวิจัย และกลุ่มเกษตรกร นําเสนอผลงานด้านวิชาการ องค์ความรู้ นวัตกรรม เทคโนโลยี และงานประดิษฐ์ด้านการเกษตร อีกทั้งเพื่อให้เกษตรกรเห็นความสําคัญของการทําเกษตรแบบยั่งยืน สนับสนุนการส่งเสริมอาชีพและธุรกิจด้านการเกษตร เพื่อให้เกษตรกรในประเทศสามารถแข่งขันกับสินค้านําเข้าในเชิงคุณภาพได้ และนํานวัตกรรมที่ได้รับไปพัฒนาต่อยอด เพื่อสร้างความสําเร็จให้กับภาคการเกษตรและอุตสาหกรรมการเกษตรของประเทศต่อไป
นายวราวุธ ชูธรรมธัช รองอธิบดีกรมวิชาการเกษตร กล่าวว่า สําหรับภายในงานวันเกษตรแห่งชาตินั้น หน่วยงานในสังกัดกระทรวงเกษตรฯ ทั้ง 22 หน่วยงาน ได้นําผลงานที่น้อมนําศาสตร์พระราชาที่เกี่ยวข้องกับงานด้านการเกษตรมาจัดแสดงและให้ความรู้ โดยมีไฮไลท์ที่สําคัญ คือ การจัดแสดงนิทรรศการศาสตร์พระราชา4โซน ประกอบด้วย 1) โซนศาสตร์พระราชาด้านพืช ได้แก่ กรมการข้าว จัดแสดงธัญโอสถทางเลือกสําหรับผู้รักสุขภาพ และนวัตกรรมข้าวไทยก้าวต่อไปไม่หยุดยั้ง กรมวิชาการเกษตร จัดแสดงโดรนเพื่อเกษตรอินทรีย์ เห็ดภูฏานลูกผสมสายพันธุ์ใหม่ ต้นพันธุ์กาแฟโรบัสต้าชุมพร84-4ต้นกาแฟอาราบิก้าเชียงใหม่ 80และพันธุ์ขมิ้นชันตรัง84-22) ด้านดิน ได้แก่ กรมพัฒนาที่ดิน และสํานักงานปฏิรูปที่ดินเพื่อการเกษตร (ส.ป.ก.) จัดแสดงพระอัจฉริยะภาพด้านการบริหารจัดการน้ํา โดยเฉพาะการบริหารจัดการน้ําในพื้นที่การเกษตรที่มีน้ําน้อย นวัตกรรมย้อนกลับ การแกล้งดิน เพื่อแก้ปัญหาสภาพดินเปรี้ยว ด้วยวิธีการควบคุมการให้น้ําผ่านหินปูนฝุ่น การปรับปรุงดินให้สามารถใช้ประโยชน์ทางการเกษตรอย่างยั่งยืน
3) ด้านน้ํา ได้แก่ กรมฝนหลวงและการบินเกษตร องค์การสะพานปลา และกรมประมง จัดแสดงศาสตร์พระราชาปูม้า4.0ธนาคารปูไข่โซล่าเซลล์ สถานการณ์ปูม้าในประเทศรวมทั้งการนําเข้าส่งออก และวิธีการกินปูม้าอย่างถูกวิธี กรมชลประทาน จัดแสดงนวัตกรรมหมุดQR Codeใช้สําหรับการปักหมุดอ้างอิง ฝายน้ําพับได้Version 4.0และนวัตกรรมเครื่องมือวัดความชื้นในดินเพื่อการให้น้ําแก่พืช และ 4) ด้านการส่งเสริมอาชีพ รวมถึงนิทรรศการความรู้ต่างๆ ที่เกี่ยวข้องกับงานเกษตร ได้แก่ สถาบันวิจัยและพัฒนาพื้นที่สูง กรมส่งเสริมการเกษตร การยางแห่งประเทศไทย องค์การส่งเสริมกิจกรรมโคนม กรมตรวจบัญชีสหกรณ์ กรมส่งเสริมสหกรณ์ สํานักงานวิจัยการเกษตร สํานักงานเศรษฐกิจการเกษตร สํานักงานมาตรฐานสินค้าเกษตรและอาหารแห่งชาติ องค์การตลาดเพื่อการเกษตร กองนโยบายเทคโนโลยีเพื่อการเกษตรและเกษตรกรรมยั่งยืน สํานักงานปลัดกระทรวงเกษตรและสหกรณ์ และกรมหม่อนไหม จัดแสดงกี่ทอผ้าไหมแบบไม่ลอกกาว กระเป๋าผ้าไหมเปลี่ยนสีตามอุณหภูมิ และสไบคอลลาเจน กรมปศุสัตว์ จัดแสดงน้อมนําศาสตร์พระราชาพัฒนาปศุสัตว์4.0โคนมอาชีพพระราชทาน และผลผลิตปศุสัตว์4.0สํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว จัดแสดงการเรียนรู้พระเกียรติคุณและพระอัจฉริยภาพกษัตริย์เกษตร ผ่านภาพยนตร์2มิติ นอกจากนี้ ยังมีการจําหน่ายสินค้าข้าวจากกลุ่มชาวนา และYoung Smart Farmer Farm shopให้เลือกซื้อผลิตภัณฑ์การเกษตรจากผู้ผลิตได้โดยตรงด้วย
ทั้งนี้ การจัดงานวันเกษตรแห่งชาติ จะสามารถทําให้เกษตรกร และผู้เข้าชมงานสามารถมองเห็นแนวทางการพัฒนาเกษตรไทยให้ก้าวไปสู่4.0ได้ชัดเจนยิ่งขึ้น จึงขอเชิญชวนให้ผู้สนใจร่วมเป็นส่วนหนึ่งในงานครั้งนี้ ระหว่างวันที่26มกราคม -3กุมภาพันธ์2561ณ มหาวิทยาลัยเกษตรศาสตร์ บางเขน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai